# REGULAMENT – Cea mai frumoasă manichiură de primăvară

1. **Organizator:**

Concursurile organizate pe [www.cupio.ro](http://www.cupio.ro/) și pe pagina de Blog Cupio sunt concepute şi administrate de către S.C. RAZADI S.R.L.

Concursurile se vor desfăşura conform prezentului Regulament, ale cărui prevederi sunt obligatorii pentru toţi participanţii. Regulamentul oficial în cauză este întocmit şi făcut public, conform legislaţiei aplicabile în România.

# Locul de desfăşurare a concursurilor:

Concursul este organizat şi se desfăşoară pe Blogul Cupio.

# Perioada de desfăşurare a concursului:

Concursul se desfășoară în perioada 5 – 17 aprilie 2022, iar extragerea va avea loc la data de 20 aprilie 2022.

Intervalul de desfăşurare a concursului și data extragerii vor fi publicate și pe Blogul companiei.

# Înscrierea în concurs:

Pentru a participa la concurs, în funcţie de specificul acestuia, participanţii trebuie să urmeze pașii de mai jos:

Realizarea unei manichiuri ținând cont de criteriile de mai jos și trimiterea unei fotografii cu aceasta pe adresa de e-mail [concurs.cupio@gmail.com.](mailto:concurs.cupio@gmail.com)

Specificarea in mailul trimis a următoarelor informații:

1. Numele și prenumele complet, adresa și numărul de telefon;
2. Informații cu privire la manichiura realizată - menționarea produselor folosite, tehnica folosită. În vederea realizării fotografiei trebuie să se țină cont de următoarele criterii de eligibilitate:
   * folosirea produselor având brandul “Cupio” marcă înregistrată a S.C. RAZADI SRL;
   * folosirea produselor de Nail Art – ornamente preferate (produse brandul “Cupio” marcă înregistrată a S.C. RAZADI SRL) pentru crearea design-ului dorit;
   * în imagine trebuie să apară un produs brand “Cupio” marcă înregistrată a S.C. RAZADI SRL, ce este folosit în scopul realizării manichiurii.

Nu se vor lua în considerare imaginile trucate sau cele în care s-au folosit programe de editare având scopul de a adăuga produsul folosit în imaginea principală cu manichiura.

Imaginea trebuie să redea lucrarea clară a realizării manichiurii.

Se va lua în considerare o singură imagine trimisă de fiecare participant/a.

# Dreptul de participare:

Poate participa la acest concurs orice persoană fizică din Romania, indiferent de sex, naţionalitate sau religie. **Prin excepţie de la acestea**, nu pot participa la concurs membrii echipei organizatoare, precum şi soţul/soţia şi rudele de gradul I şi II ale acestora.

# Premii:

Concursul se desfășoară în perioada 5 – 17 aprilie 2022.

Câștigătorii vor fi aleși de un juriu format din trainer Cupio și specialiști de marketing, care vor ține cont de următoarele aspecte: tehnică, creativitate, complexitate, originalitate.

Câștigătorii vor fi anunțați în data de 20 aprilie 2022, pe Blogul Cupio.

# Premii acordate

Locul 1 – Voucher de 300 lei valabil pentru cumpărături pe [www.cupio.ro](http://www.cupio.ro/) Locul 2 – Voucher de 200 lei valabil pentru cumpărături pe [www.cupio.ro](http://www.cupio.ro/) Locul 3 – Voucher de 100 lei valabil pentru cumpărături pe [www.cupio.ro](http://www.cupio.ro/)

# Protecţia datelor personale:

Prin participarea la acest concurs, fiecare Participant îşi dă acordul, în mod expres şi neechivoc, cu privire la:

Colectarea şi prelucrarea de către Organizator a informaţiilor privind adresei de e-mail pe care candidaţii o folosesc pentru a valida înscrierea în concurs precum şi a datelor oferite cu acest scop. Câştigătorii îşi dau, de asemenea, acordul să furnizeze date cum ar fi, dar fără a se limita la: nume/ prenume, vârstă, ocupaţia, nr de telefon, adresa e-mail, oraşul din care provin, etc. şi a transmiterii acestora către Organizator în scopul acordării premiilor stabilite prin acest Regulament; Organizatorul va păstra confidenţialitatea cu privire la datele personale ale Câştigătorilor şi le va utiliza numai în scopurile stabilite prin Regulament.

Participanţii au dreptul să refuze, în orice moment, în mod gratuit şi fără nicio justificare, că datele pe care le-au furnizat în legătură cu participarea la concurs să fie prelucrate în scop de marketing direct sau să fie dezvăluite unor terţi într-un asemenea scop. Participanţii au dreptul să se opună prelucrării datelor cu caracter personal în orice moment, din motive întemeiate şi legate de situaţia personală la adresa de mail [**date.personale@cupio.ro**](mailto:date.personale@cupio.ro)

Participanţii au, dreptul de informare, dreptul de acces la date, dreptul de opoziţie, dreptul de intervenţie asupra datelor, dreptul de a nu fi supus unei decizii individuale, precum şi dreptul de a se adresa justiţiei.

# Litigii:

Eventualele litigii apărute între Organizator şi participanţii la concurs se vor rezolva pe cale amiabilă. Organizatorul nu îşi va asuma nicio răspundere cu privire la pretenţiile terţilor sau ale instituţiilor asupra premiilor câştigate de către participanţi.

Organizatorul nu îşi asumă nicio răspundere cu privire la nefuncţionarea reţelelor de telefonie fixă şi/sau mobilă sau a reţelelor de Internet.

Organizatorul nu îşi asumă nicio răspundere în cazul în care îi sunt comunicate informaţii false sau eronate.

Organizatorul nu răspunde pentru eventuale disfuncţionalităţi în derularea concursului ca urmare a acţiunilor unor unor terţi cum ar fi: distribuitori de energie electrică, operatori, proprietari sau administratori ai reţelelor de telecomunicaţii sau alţii asemenea.

Organizatorul îşi rezervă dreptul unilateral de a descalifica un text/comentariu participant la concurs, dacă va considera că acesta este licenţios sau indecent.

Organizatorul îşi asumă responsabilitatea numai în ceea ce priveşte acordarea premiilor. Organizatorul îşi rezervă dreptul de a şterge postari ce lezează imaginea companiei sau a concurenţilor înscrişi, în mod direct sau prin asociere.

Organizatorul nu este răspunzător sub nici o formă pentru conţinutul generat şi pentru utilizatorii înscrişi în acest concurs, ori pentru consecinţele care decurg din acesta acţiune.

# Regulamentul concursului:

Regulamentul concursului este disponibil pe blogul Cupio.

Participarea la acest concurs implică acceptarea irevocabilă şi necondiţionată a prevederilor prezentului Regulament şi obligativitatea respectării acestora.

Organizatorul îşi rezervă dreptul de a modifica oricând prevederile prezentului Regulament, în măsura în care se va impune acest lucru, cu condiţia anunţării modificărilor pe pagina de Facebook/Blog.

Modificările/formă modificată a Regulamentului intră în vigoare imediat după publicarea online. Regulamentul Concursului este întocmit în conformitate cu legile din România.

În cazul nerespectării prezentului regulament/concurs, premiile câştigate nu se vor acorda.

# Contact:

Pentru mai multe informaţii referitoare la concurs, vă rugăm să ne scrieţi la adresa de mail: [monica.rosianu@cupio.ro.](mailto:monica.rosianu@cupio.ro)

CONDUCEREA UNITATII S.C. RAZADI S.R.L.